b'\n_START_ARTICLE_\nGradska i prigradska \xc5\xbeeljeznica u Beogradu\n_START_PARAGRAPH_\nGradska i prigradska \xc5\xbeeljeznica u Beogradu naziv je za dva \xc5\xbeeljezni\xc4\x8dka sustava prijevoza putnika u glavnom gradu Republike Srbije.\n_START_SECTION_\nPovijest\n_START_PARAGRAPH_\nKako je Beograd trenuta\xc4\x8dno (podatak iz 2013. godine) jedan od najve\xc4\x87ih gradova u Europi koji nema podzemnu \xc5\xbeeljeznicu, nastaje velik problem u svakodnevnom gradskom i prigradskom prometu. Po\xc4\x8dev\xc5\xa1i od 1950., tijekom godina bilo je vi\xc5\xa1e inicijativa za gradnju metro sustava u punom profilu, kao i one za gradnju lakog tra\xc4\x8dni\xc4\x8dkog sustava. Me\xc4\x91utim, iako su pojedini planovi i usvojeni, nijedan nije krenuo u realizaciju. Ipak, danas, iako nisu dostatni niti moderni, postoje dva \xc5\xbeeljezni\xc4\x8dka sustava koji obavljaju prijevoz putnika na gradskom i prigradskom podru\xc4\x8dju \xe2\x80\x93 Beovoz i BG VOZ. Sustavi nisu u potpunosti odvojeni, te zajedni\xc4\x8dki koriste pojedine postaje i dijelove tra\xc4\x8dnica, poput primjerice postaje Vukov spomenik. Malim dijelom prometuju i pod zemljom.\n_START_SECTION_\nBG VOZ\n_START_PARAGRAPH_\nBG VOZ sustav je gradske \xc5\xbeeljeznice u Beogradu, u promet pu\xc5\xa1ten 2010. godine. Njime zajedni\xc4\x8dki upravljaju Grad Beograd, GSP (Gradsko saobra\xc4\x87ajno poduze\xc4\x87e) te tvrtka \xc5\xbdeljeznice Srbije. Zada\xc4\x87a mu je prijevoz putnika na u\xc5\xbeem gradskom podru\xc4\x8dju. Prometuje na jednom liniji, ima 9 postaja te spaja Batajnicu i Pan\xc4\x8deva\xc4\x8dki most. U planu je modernizacija i uvo\xc4\x91enje druge linije.'